U-I-14/13, Up-45/13
Natisni
Opravilna št.:
U-I-14/13, Up-45/13
Datum odločitve:
25. 7. 2013
ECLI:
ECLI:SI:USRS:2013:U.I.14.13
Akt:
Zakon o igrah na srečo (Uradni list RS, št. 134/03 – uradno prečiščeno besedilo in 10/10) (ZIS), 9. odst. 107. čl.

Ustavna pritožba zoper sklep Vrhovnega sodišča št. X Ips 129/2012 z dne 25. 10. 2012 in sodbo Upravnega sodišča št. I U 2000/2010 z dne 21. 12. 2011
Izrek:
Pobuda za začetek postopka za oceno ustavnosti devetega odstavka 107. člena Zakona o igrah na srečo (Uradni list RS, št. 134/03 – uradno prečiščeno besedilo in 10/10) se zavrne.

Ustavna pritožba zoper sklep Vrhovnega sodišča št. X Ips 129/2012 z dne 25. 10. 2012 in sodbo Upravnega sodišča št. I U 2000/2010 z dne 21. 12. 2011 se ne sprejme.
Evidenčni stavek:
Ustavno sodišče pobudo za začetek postopka za oceno ustavnosti (in zakonitosti) zavrne, če od odločitve ni pričakovati rešitve pomembnega pravnega vprašanja. Ustavno sodišče ustavne pritožbe ni sprejelo v obravnavo, ker niso izpolnjeni pogoji iz drugega odstavka 55.b člena Zakona o Ustavnem sodišču.
Geslo:
1.5.51.1.5.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrnitev pobude - Ker je očitno neutemeljena. 
1.5.51.2.2 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Nesprejem, ker očitno ni kršitve ustavnih pravic. 
1.4.51.5 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravovarstvena potreba v primeru, ko je predpis prenehal veljati.
Pravna podlaga:
Člen 26.2, 47, 55.b.2, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov, ustavna pritožba
Vrsta akta:
zakon
Vlagatelj:
družba Tušmobil, d. o. o., Ljubljana
Datum vloge:
8. 1. 2013
Vrsta odločitve:
sklep
Vrsta rešitve:
zavrnitev, nesprejem ustavne pritožbe
Dokument:
US30180
Dokument v PDF obliki:
U-I-14-13, Up-45-13.pdf
178 KB
Prenesite datoteko
U-I-14/13-4
Up-45/13-6
25. 7. 2013
SKLEP
Ustavno sodišče je v postopkih za preizkus pobude in ustavne pritožbe družbe Tušmobil, d. o. o., Ljubljana, ki jo zastopa odvetniška družba Kozinc in partnerji, o. p., d. n. o., Ljubljana, na seji 25. julija 2013
sklenilo:
1. Pobuda za začetek postopka za oceno ustavnosti devetega odstavka 107. člena Zakona o igrah na srečo (Uradni list RS, št. 134/03 – uradno prečiščeno besedilo in 10/10) se zavrne.
2. Ustavna pritožba zoper sklep Vrhovnega sodišča št. X Ips 129/2012 z dne 25. 10. 2012 in sodbo Upravnega sodišča št. I U 2000/2010 z dne 21. 12. 2011 se ne sprejme.
OBRAZLOŽITEV
1. Pobudnica izpodbija v izreku navedeno določbo Zakona o igrah na srečo (v nadaljevanju ZIS), v skladu s katero je lahko Urad za nadzor prirejanja iger na srečo ponudniku storitve informacijske družbe naložil omejitev dostopa do spletnih strani, če je pri izvajanju nadzora ugotovil, da se prirejajo spletne igre na srečo brez koncesije Vlade. Zatrjuje neskladje z 22. in 39. členom Ustave. Vlaga tudi ustavno pritožbo, s katero izpodbija v izreku navedena sklep Vrhovnega sodišča in sodbo Upravnega sodišča. Svoj pravni interes v zvezi s kršitvijo svobode izražanja utemeljuje s sodbo Evropskega sodišča za človekove pravice v zadevi
Müller in drugi proti Švici
z dne 24. 5. 1988. Navaja, da sta ji Upravno in Vrhovno sodišče nepravilno odrekli položaj upravičenke do pravnega varstva, ker naj bi le tehnično posredovala informacije v svetovni splet. V zvezi s kršitvijo enakega varstva pravic navaja, da Vrhovno sodišče ni navedlo nobenega dodatnega argumenta, s katerim bi zavrnilo njene ustavnopravne navedbe v zvezi s kršitvijo 39. člena Ustave. V zvezi s kršitvijo svobode izražanja zatrjuje, da ni izkazana sorazmernost posega v svobodo izražanja po strogem testu sorazmernosti oziroma da ni izkazano tretje merilo skladnosti posega z 10. členom Konvencije o varstvu človekovih pravic in temeljnih svoboščin (Uradni list RS, št. 33/94, MP, št. 7/94 – v nadaljevanju EKČP), to je "da je takšna omejitev glede na dolžnosti in odgovornosti nujna v demokratični družbi". Meni, da fiskalni razlogi pobiranja koncesnin ne spadajo med razloge, ki jih drugi odstavek 10. člena EKČP šteje kot razloge, ki so "nujni v demokratični družbi". Država naj bi imela na voljo ukrepe civilnega in javnega prava, da uredi področje spletnega igralništva brez posegov v človekove pravice in temeljne svoboščine.
2. Pobudnica izpodbija deveti odstavek 107. člena ZIS, ki je z uveljavitvijo Zakona o spremembah in dopolnitvah Zakona o igrah na srečo (Uradni list RS, št. 106/10 – ZIS-D) prenehal veljati. Ustavno sodišče lahko odloča o njegovi ustavnosti le ob izpolnjenih pogojih iz 47. člena Zakona o Ustavnem sodišču (Uradni list RS, št. 64/07 – uradno prečiščeno besedilo in 109/12 – v nadaljevanju ZUstS). Ker je pobudnica hkrati s pobudo vložila ustavno pritožbo zoper posamični akt, izdan na podlagi izpodbijane določbe, izkazuje pravovarstveno potrebo za odločitev o pobudi.
3. Po drugem odstavku 26. člena ZUstS Ustavno sodišče pobudo zavrne, če od odločitve ni pričakovati rešitve pomembnega pravnega vprašanja. Ko gre za oceno ustavnosti zakona oziroma oceno ustavnosti ali zakonitosti podzakonskega predpisa, sprejme pobudo za začetek takega postopka Ustavno sodišče torej le tedaj, če bo lahko na njeni podlagi odločilo o pomembnem ustavnopravnem vprašanju. Pomembno ustavnopravno vprašanje, kadar se pobuda vlaga hkrati z ustavno pritožbo, pa je lahko samo tisto, ki je odločilno za sprejem ustavne pritožbe v obravnavo. Po oceni Ustavnega sodišča ta pobuda ne odpira pomembnih ustavnopravnih vprašanj, zato jo je Ustavno sodišče zavrnilo (1. točka izreka).
4. Ustavno sodišče ustavne pritožbe ni sprejelo v obravnavo, ker niso izpolnjeni pogoji iz drugega odstavka 55.b člena ZUstS (2. točka izreka).
5. Ustavno sodišče je sprejelo ta sklep na podlagi drugega odstavka 26. člena, 47. člena in drugega odstavka 55.b člena ZUstS v sestavi: podpredsednik mag. Miroslav Mozetič ter sodnice in sodnika dr. Mitja Deisinger, dr. Dunja Jadek Pensa, mag. Marta Klampfer, dr. Etelka Korpič – Horvat, Jasna Pogačar, dr. Jadranka Sovdat in Jan Zobec. Sklep je sprejelo soglasno.
mag. Miroslav Mozetič
Podpredsednik